ઘડિયાળના ઉદ્યોગમાં આવેલ આ પરિવર્તનને વહેલી તકે પારખી, ઓધવજીએ આ નવી ટેક્નોલોજીને ભારત લઇ આવવા માટે, પુત્ર પ્રવિણ સાથે જાપાનનો પ્રવાસ ખેડ્યો. ત્યાં તેમને જાણવા મળ્યું કે, આ ટેક્નોલોજી જૂની મિકેનિકલ ઘડિયાળ( ચાવી વાળી ઘડિયાળ આવતી તે) કરતાં તો ઘણી બધી રીતે ચઢિયાતી છે. જાપાનમાં એક કંપની સાથે હાથ મિલાવી, ક્વાર્ટઝ ટેક્નોલોજીને સૌથી પહેલા ભારતમાં લાવ્યા. ઘરનાં 15-17 સભ્યોની ટિમ કંપની ચલાવા લાગી. દરેક સભ્યોએ કામ વહેંચી દીધું. કોઈએ હિસાબો સાચવ્યા, તો કોઈએ દેશ-વિદેશમાં જઈ પિતાની કંપની માટે ઓર્ડર લઇ આવ્યું. અને કંપની મોટી થઇ. 1991માં, માત્ર આ 17 સભ્યોની ટિમે, દિવસે 1,20,000 ઘડિયાળોનું ઉત્પાદન કરતી. જેમાંથી રોજની ત્રીસથી ચાલીસ હજાર ઘડિયાળોનો 45 જેટલાં દેશોમાં નિકાસ કરતી હતી. આ રીતે અજંતા વિશ્વની સૌથી વધુ ઘડિયાળોની ઉત્પાદન કરતી કંપની બની. એટલું જ નહી, ઇલેક્ટ્રોનિક કોન્ઝ્યુમર કેટેગરીમાં મિનિસ્ટ્રી ઓફ કોમર્સ અને ભારત સરકાર દ્વારા, અજંતા ગ્રુપને સતત 12 વર્ષ સુધી હાઈએસ્ટ એક્સપોર્ટરનો એવૉર્ડ મળ્યો.